ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006224
ขอให้ตรวจสอบการประกอบกิจการร้านอาหารและรับแลกเปลี่ยนเงินตรา โดยไม่มีใบอนุญาตในการเปิดร้าน บริเวณร้านอาหาร  ซอยสุขุมวิท 11 แขวงคลองเตยเหนือ เขตวัฒนา กรุงเทพมหานคร จุดสังเกตเข้าซอยสุขุมวิท 11 ระยะทางประมาณ 150 เมตร ร้านอาหารดังกล่าวจะอยู่ด้านขวามือ ติดกับร้านสะดวกซื้อเซเว่น-อีเลฟเว่น เนื่องจากผู้ร้องแจ้งว่าพบเห็นบุคคลเพศชาย (ไม่ทราบชื่อ นามสกุล และรูปพรรณสัณฐานที่แน่ชัด) ทราบเพียงว่าเป็นชาวบังกลาเทศ ซึ่งบุคคลดังกล่าวได้ทำการเปิดร้านอาหาร และรับแลกเปลี่ยนเงินตรา โดยไม่มีใบอนุญาต ซึ่งร้านจะเปิดให้บริการตั้งแต่ช่วงเวลา 11.00-24.00 น. เป็นประจำทุกวัน โดยมีลูกจ้าง (ไม่ทราบชื่อ-นามสกุลและรูปพรรณสัณฐาน) จำนวนประมาณ 7-8 คน  เป็นชาวบังกลาเทศ ผู้ร้องสันนิษฐานว่า อาจจะไม่มีใบอนุญาตทำงานในประเทศไทย หรือ ถ้าหากมีใบอนุญาตก็ทำงานผิดประเภท เนื่องจากแรงงานต่างด้าวที่สามารถเข้ามาทำงานเป็นลูกจ้างได้ จะเป็นกลุ่มแรงงานต่างด้าว สัญชาติกัมพูชาและเมียนมา ซึ่งชาวบังกลาเทศ ไม่สามารถเป็นลูกจ้างได้ (ตามผู้ร้องแจ้ง) พบเห็นมาเป็นระยะเวลาประมาณ 2-3 เดือนแล้ว เบื้องต้นเคยแจ้งเรื่องไปยังธนาคารแห่งประเทศไทย และสถานีตำรวจนครบาลลุมพินีแล้ว จึงประสงค์ให้หน่วยงานที่เกี่ยวข้องตรวจสอบการประกอบกิจการร้านอาหารและรับแลกเปลี่ยนเงินตราโดยไม่มีใบอนุญาตในการเปิดร้านของร้านอาหารดังกล่าว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata